Diari Oficial de la Generalitat Valenciana


Sumari del DOGV 584, del 12-05-1987 (1987/800851)

ORDRE de 6 de març de 1987, de la Conselleria de Cultura Educació i Ciència, per la qual s'aproven les bases i es convoca la concessió d'ajudes a les editorials discogràfiques a la Comunitat Valenciana per a 1987.
---------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1987/03/06/(3)/dof/vci/html**

### Dades del document

Número de DOGV
:   584

Data del DOGV
:   12-05-1987

Secció del DOGV
:   DISPOSICIONS GENERALS

Número del document
:   1987/800851


Data del document
:   06-03-1987

Organisme emissor
:   Conselleria de Cultura, Educació i Ciència

Tipus de document
:   Ordre

Anàlisi jurídica

Ordre de 6 de març de 1987, de la Conselleria de Cultura, Educació i Ciència, per la qual s'aproven les bases i es convoca la concessió d'ajudes a les editorials discogràfiques a la Comunitat Valenciana.  
Per tal de fomentar la difusió musical dins la cultura valenciana i procurar la recuperació de la nostra música i el folklore, d'acord amb els articles 2 i 7.4 de la Llei Orgànica 5/1982 d?1 de juliol per la qual s'aprova l'Estatut d'Autonomia de la Comunitat Valenciana. Fent ús de les atribucions que em confereix l'article 35 de la Llei de la Generalitat Valenciana 5/1983, de 30 de desembre, de Govern Valencià.   
ORDENE:   
Article únic  
Es convoca la concessió d'ajudes a les editorials discogràfiques de la Comunitat Valenciana per a l'any 1987 i s'aproven les bases que les regeixen que figuren com a annex d'aquesta Ordre.   
DISPOSICIONS FINALS  
Primera. La Direcció General de Cultura queda facultada per dictar les disposicions necessàries per tal de desenvolupar i aplicar aquesta Ordre.   
Segona. L'entrada en vigor serà l?endemà de la publicació en el Diari Oficial de la Generalitat Valenciana.   
València, 6 de març de 1987.  
El Conseller de Cultura, Educació i Ciència,  
CEBRIA CISCAR I CASABAN  
BASES PER A LA CONCESSIO D'AJUDES A LES EDITORIALS DISCOGRAFIQUES EN L'AMBIT TERRITORIAL VALENCIA PER A L'RVL 1614.   
1. Requisits per a la concessió d'ajudes  
1.1 Seran objecte d'ajuda tots aquells discos, cassettes o compact-disc produïts per empreses discogràfiques comercials que siguen comercialitzats en venda al públic a través del comerç, amb un preu no superior a 4.000 ptes. i se'ls haja atorgat el número de Dipòsit Legal a partir del dia I de gener de 1987.   
1.2 Les produccions que aspiren a l'ajut han de ser primeres edicions o bé reedicions de títols d'una edició anterior, feta per la mateixa editorial o per d'altres, la qual date de 25 anys o més. Així mateix han de contar amb un tiratge mínim de 1.500 exemplars.   
1.3 L'esmentada compra es materialitzarà amb l'adquisició d'exemplars per la Conselleria de Cultura, Educació i Ciència, en base al preu real per unitat, tot excloent-ne els marges comercials de distribució i de venda al públic.   
2. Supòsits exclosos  
2.1 Les produccions discogràfiques editades per associacions, fundacions o d'altres institucions públiques o privades, encara que figuren inscrites al Registre d'Empreses Editorials. Igualment, les editades pels autors i les no vendibles.   
2.2 Les produccions discogràfiques que, editades per clubs de discos o empreses similars, solament siguen assequibles als socis respectius o adherits. Igualment, les produccions discogràfiques editades expressament per a la venda a terminis.   
2.3 Les produccions discogràfiques editades a mode de fascicles en venda periòdica.   
2.4 Les produccions discogràfiques editades per a estudis d'idiomes.   
3. Sol·licituds  
3.1 El termini de presentació de sol·licituds començarà l'endemà de la publicació al Diari Oficial de la Generalitat Valenciana i acabarà el 30 de desembre de 1987.   
3.2 Podran presentar sol·licitud d'ajuda les empreses discogràfiques legalment constituïdes, formalitzades d'acord amb el model que hom facilitarà als Serveis Territorials de Cultura, acompanyant la documentació que s'hi especifique.   
Així mateix, cal que hom indique les subvencions que hagen sol·licitat en altres institucions o organismes.   
3.3 Les sol·licituds s'hauran de presentar als Serveis Territorials de Cultura, o bé per qualsevol dels procediments establerts en l?article 66 de la Llei de Procediment Administratiu.   
3.4 Si la sol·licitud no reunia les dades que s'hi demanen o bé hi mancava documentació complementària es demanarà a la persona interessada que en el termini de 10 dies en corregesca els errors amb l'advertiment que altrament s'arxivarà la sol·licitud.   
3.5 Els Serveis Territorials de Cultura informaran les sol·licituds d'ajuda i les trametran al Programa de Música, Teatre i Cinematografia de la Direcció General de Cultura, la qual, la instrucció de l'expedient corresponent, elevarà les propostes degudament informades al Director General de Cultura.   
4. Resolució de les sol·licituds d'ajudes  
Examinades les propostes d'ajuda pel Programa de Música, Teatre i Cinematografia, el Director General de Cultura resoldrà la compra dels corresponents exemplars, si reuneixen les condicions pressupostàries consignades amb aquesta finalitat. La resolució adoptada pel Director General de Cultura serà degudament notificada a l'empresa editorial discogràfica.  
La resolució del Director General de Cultura contindrà la petició d'exemplars de les produccions seleccionades, el nombre de les quals serà de 200 exemplars per a aquelles amb el preu de venda al públic inferior 1.500 ptes. i de 100 exemplars per a aquelles el preu de venda al públic de les quals estiga comprés entre 1.500 i 4.000 ptes.   
5. Obligacions dels beneficiaris  
Els editors discogràfics que siguen beneficiaris de les ajudes a la producció discogràfica estaran obligats a:   
5.1 Subministrar els exemplars sol·licitats per la Conselleria de Cultura, Educació i Ciència en el termini de 30 dies comptadors des de la recepció de la sol·licitud.   
5.2 Facilitar i transportar els exemplars que hom haja sol·licitat als centres de recepció que especificarà la petició.   
5.3 Presentar al Programa de Música, Teatre i Cinematografia la factura per triplicat, juntament amb els comprovants formalitzats d'haver realitzat l'enviament dels exemplars corresponents.


Còpia Permalink ELI